192 
E czélból váljunk el a természettudományi egyesülettől s ala- 
kítsunk orvosi társulatot, melynek számára egy e czélra kikül- 
dendő bizottság készítsen alapszabályokat. 
Taus eher dr. erre azt jegyzi meg, hogy ez által a 
természettudományi egyesület egészen tönkre menne; maradjon 
meg az ; az orvosok azért külön egyesületté is alakulhatnak, ha 
szükségét látják. 
Ambro dr. akként nyilatkozik, hogy ne lépjünk ki a 
természettudományi egyesületből, sőt inkább azon legyünk, hogy 
ezen annak előtte oly jó hirü társulat ismét új életre s erőre 
ébredjen. A mi pedig a külön alakítandó orvosi társulatot illeti, 
arra nézve alapszabályok szerkesztése nem is oly igen szükséges. 
0 csak azt óhajtaná, legyen meg minden egyes tagban a köte- 
lesség érzete és a collegialitás szelleme. 
S oh mid dr. és Dobrovits dr. jónak látják, ha továbbá 
is mint az orvos-természettudományi egyesület orvosi szak- 
osztálya megmaradunk; a tagsági díj szintén maradjon meg 
a régi. Az orvosi szakosztály tagjai a világításért, fűtésért járó 
különkiadást fedezni fogják. 
Az orvosi szakülés erre azt határozta : 
1) Hogy nem lép ki a természettudományi egyesület 
kötelékéből. 
2) Hogy az orvosi szakosztály szükség adtával a 
maga számára külön házszabályokat szerkeszthet. 
A nagym. Pálffy János gróf úrhoz intézendő sürgöny a 
következő : 
„A pozsonyi orvosi szakosztály legnagyobb 
örömmel fogadja el Nagymélt óságod nagy- 
lelkű ajánlatát és azért egyelőre is leghálá- 
sabb köszöneté t fejezi ki." 
